کامرس اور صنعت کی وزارتہ
ایک ضلع ایک پروڈکٹ  پہل قدمی کو عملی لحاظ سے ضلع بطور برآمداتی مرکز  پہل قدمی میں ضم کردیا گیا ہے
ایک ضلع ایک پروڈکٹ  کو مجموعی ترقی میں سرکاری انتظامیہ میں مہارت کے لئے وزیراعظم کے پروقار ایوارڈ کے لئے شناخت کیا گیا ہے
آندھرا پردیش کے 26 میں سے 13 ضلعوں کا ضلع بطور برآمداتی ہب پہل قدمی میں احاطہ کیا گیا ہے
ایک ضلع ایک پروڈکٹ  بازار گورنمنٹ ای – مارکیٹ پلیس میں شروع کیا گیا ہے
کامرس اور صنعت کے مرکزی وزیر مملکت جناب سو م پرکاش نے آج پارلیمنٹ میں ایک سوال کے جواب میں بتایا کہ ایک بڑے شراکتدار کی حیثیت سے صنعت اور اندرونی تجارت کے فروغ کے محکمے  کے ساتھ ایک ضلع ایک پروڈکٹ پہل قدمی کو عملی لحاظ سے ضلع بطور برآمداتی مرکز ڈی ای ایچ پہل قدمی میں ضم کردیا گیا ہے ۔
انہوں نے کہا کہ مرکزی حکومت نے ایک ضلع کی صحیح صلاحیت کو سمجھتے ہوئے ،معاشی ترقی کی تقویت ،روزگا ر پیدا کرنے اور دیہی صنعت کار ی کوسمجھتے ہوئے اور آتم نربھر بھارت کے مقصد کی طرف لے جاتے ہوئے ایک نمایاں تبدیلی کے قدم کے طورپر ملک کی تمام ریاستوں اور مرکز کے زیر انتظام علاقوںمیں ایک ضلع ایک پروڈکٹ او ڈی او پی شروع کی ہے ۔اوڈی اوپی پہل قدمی کا مقصد ملک کے تمام ضلعوں میں متوازن علاقائی ترقی کو فروغ دینا ہے تاکہ تمام خطوں میں مجموعی سماجی معاشی ترقی ممکن ہوسکے ۔اس کا مقصد یہ ہے کہ ضلع میں برآمداتی صلاحیت کے ساتھ پروڈکٹس کی شناخت کرکے ایک یونٹ کے طورپر ملک کے ضلع کو ایک مینوفیکچرنگ اور برآمداتی مرکز میں تبدیل کرنے پر توجہ مرکوز کرناہے ۔ محکمہ اوڈی او پی کی پہل قدمی کوفروغ دینے کے لئے ریاستی اور مرکزی حکومت کی ایجنسیوں کے ساتھ مصروف عمل ہے جو ایک جاری عمل ہے ۔
اس تناظر میں ضلعوں کے برآمداتی ایکشن پلان میں مخصوص کارروائیاں شامل ہیں ، جو کہ ہندوستان کے باہر خریداروں کے لئے مناسب مقدار اور مطلوبہ کوالٹی کے ساتھ شناخت کئے گئے مینوفیکچرنگ پروڈکٹس ،تیار کر نے والےمینوفیکچررس / مقامی برآمد کاروں کے تعاون کے لئے ضروری ہے ۔اس طرح اس سے ایک اقتصادی اہمیت میں اضافہ ہوگا ۔ ان منصوبوں میں نشانزد پروڈکٹس /سروسز ، سپلائی چین کو بہتر بنانا ، مارکیٹ تک رسائی اور برآمدات بڑھانے کے لئے اقدامات اور روزگا ر پیدا کرنے کے لئے راہ ہموار کرنے جیسی برآمدات کے لئے شناخت کئے گئے چیلنجز بھی شامل ہیں۔
ایک ضلع ایک پروڈکٹ کی کچھ حصولیابیاں حسب ذیل ہیں:
- ملک بھر میں او ڈی او پی پروڈکٹس کی خرید اور خریداری کو فروغ دینے کے لئے پلیٹ فارم پر تیار کئے گئے 200 سے زیادہ زمروں کے پروڈکٹس کے ساتھ 29 اگست 2022 کو گورنمنٹ ای – مارکیٹ پلیس پر او ڈی او پی جی ای ایم بازار کا آغاز کیا گیا تھا ۔
- او ڈی اوپی پروڈکٹس مئی 2022 میں ڈاووس میں عالمی اقتصادی فورم ، 22 جون کو امریکہ کے نیویارک شہر میں یووا کے عالمی دن جیسے مختلف بین الاقوامی فورموں میں نمایاں کیا گیا ہے۔
- اوڈی او پی پہل قدمی کی اپریل 2022 میں ایک ضلع ایک پروڈکٹ زمرے کے ذریعہ مجموعی ترقی میں عوامی سرکاری انتظامیہ میں مہارت کے لئے وزیر اعظم کے پروقار ایوارڈ کے لئے شناخت کی گئی ہے
- سبھی 36 ریاستوں اور مرکز کے زیر انتظام علاقو ں میں ڈی ای ایچ کے تحت اسٹیٹ ایکسپورٹ پروموشن کمیٹی اور ڈسٹرکٹ ایکسپورٹ پروموشن کمیٹی تشکیل دی گئی ہے ۔  ملک بھر کے 734 ضلعوں میں برآمداتی صلاحیت کے ساتھ مصنوعات / خدمات کی نشاندہی کی گئی ہے ۔ اسٹیٹ ایکسپورٹ حکمت عملی 28 ریاستوں اور مرکز کے زیر انتظام علاقوں میں تیار کی گئی ہے ۔ ڈی ای ایچ کے تحت ریاستی نوڈل افسران 34 ریاستوں اور مرکز کے زیر انتظام علاقوں میں نامزد کئے گئے ہیں۔  681 ضلعوں میں پہلے ہی ڈی ای پی سی کی میٹنگیں منعقد ہوچکی ہیں ۔ 570 ضلعوں کے لئے ضلع کے ایکشن پلان کا مسودہ تیار کیا گیا ہے۔ ڈی جی ایف ٹی نے تمام ضلعوں میں ڈسٹرکٹ ایکسپورٹ ایکشن پلان کی پیش رفت کی نگرانی کے لئے ایک پورٹل تیار کیا ہے۔
آندھرا پردیش میں کُل 26 ضلع ہیں اور ا ن میں تقریباََ 13 ضلعوں کا ڈی ای ایچ پہل قدمی کے طورپر احاطہ کیا گیا ہے۔ آندھرا پردیش کے مختلف ضلعوں کی پروڈکٹس سمیت ضلع بطور برآمداتی مرکز پہل قدمی کے تحت پروڈکٹس کی فہرست کی ریاست کے اعتبار سے / ضلع کے اعتبار سے نشاندہی کی گئی ہے ، جو حسب ذیل لنک پر دستیاب ہے :
https://exporthubs.gov.in/images/pdf/Final%20Product%20List.pdf